Regiono Rejno-Majno

La metropola regiono Rejno-Majno () estas ekonomia regiono kaj urba aglomeraĵo en okcidenta Germanio, ĉe kaj relative proksime de la kunfluo de la du riveroj Majno kaj Rejno. La regiono kovras la sudon de la federacia lando Hesio kaj partojn de la najbaraj federaciaj landoj Rejnlando-Palatinato (Rejnhesio, Rheinhessen) okcidente kaj kaj Bavario (Malsupra Frankonio, Unterfranken) oriente. Depende de la teritoriaj difinoj de la aliaj metropolaj regionoj, temas pri la laŭ nombro de loĝantoj dua aŭ tria plej granda metropola regiono de Germanio, kaj pri unu el tiuj kies loĝantaro plej rapide kreskas. Centro de la regiono estas la urbo Frankfurto ĉe Majno. Sude la teritorio rekte limas je alia metropola regiono de Germanio, la metropola regiono Rhein-Neckar.

 Limoj 
La regiono fakte ne havas unuece difinitajn limojn. Plej konatas la relative vasta difino uzata en la regiona forumo de la germana industria kaj komerca ĉambro (germane Forum Rhein-Main der Deutschen Industrie- und Handelskammer). Laŭ ĝi membras en la regiono

sep eksterdistriktaj urboj
 urbo Frankfurto ĉe Majno (Frankfurt am Main)
 urbo Offenbach
 urbo Wiesbaden
 urbo Majenco (Mainz)
 urbo Worms
 urbo Darmstadt
 urbo Aschaffenburg

kaj dek ok distriktoj
 distrikto Alzey-Worms
 distrikto Aschaffenburg
 distrikto Bergstraße distrikto Darmstadt-Dieburg
 distrikto Gießen
 distrikto Groß-Gerau
 distrikto Hochtaunus
 distrikto Limburg-Weilburg
 distrikto Main-Kinzig
 distrikto Main-Taunus
 distrikto Mainz-Bingen
 distrikto Miltenberg
 distrikto Odenwald
 distrikto Offenbach
 distrikto Rheingau-Taunus
 distrikto Vogelsberg
 distrikto Wetterau kaj ekde 2008
 distrikto Fulda

La distrikto Lahn-Dill ne estas en tiu listo, ĉar ĝi ne estas parto de la regiona forumo de la germana industria kaj komerca ĉambro kaj ne parto de la eŭropunia metropola regiono Rejno-Majno, sed historie ĝi apartenas al la regiono kaj fakte inkluzivigeblas.

Laŭ tiu difino la metropola regiono ampleksas areon de 14 800 kvadrataj kilometroj kaj en ĝi vivas proksimume 5,5 milionoj da homoj.

La distrikto Bergstraße kaj la urbo Worms paralele ankaŭ membras en la najbara metropola regiono Rhein-Neckar.

maldekstra|eta|<center>la urbocentra silueto de Frankfurto ĉe Majno

 Vidu ankaŭ 
 Rhein-Main-Flughafen: la flughaveno frankfurta
 Rhein-Main-Ligo Esperantista (Romolo)
 Rhein-Main-Verkehrsverbund
 S-Bahn Rhein-Main

Rejno-Majno
Kategorio:Regionoj en Eŭropo
Kategorio:Geografio de Hesio
Kategorio:Geografio de Rejnlando-Palatinato
Kategorio:Geografio de Bavario
Kategorio:Frankfurto ĉe Majno